"Minge kõike maailma" Markuse evangeelium 16:15
Me armastame.
Me palvetame.
Me kuulutame.
Tere! Vaatad saadet "Evangeelium esmalt".
Mina olen Serena. - Ja mina Arto Boa.
Meie tänane teema on jumalakartus.
Sõna "kartus" võib korraks võpatama panna ja tekitada negatiivseid tundeid.
On ju kartus ebameeldiv asi, ja miks peaks üldse Jumalat kartma?
Tänases osas seletame, mis jumalakartus on.
See ei ole see tavaline kartus.
Piiblist näeme, et selline kartus toob surma.
Jumalakartus toob aga elu. Nii öeldakse Piiblis.
Kaks eri asja.
Jukka ja Minna Karhunen räägivad sellest lähemalt
Puudoži linnas tehtud klipis.
Samuti saadetakse meile Mubendest tervitusi.
Saate teises pooles mõtiskleme, kas ka mures on hirmu.
Tore, et oled meiega. Hakkame aga pihta!
Gospel Firsti misjon Mubendes Ugandas.
Tere hommikust.
Oleme jõudnud Venemaale. Ületasime just piiri.
Nüüd jätkame oma teed Petroskoisse ning sealt edasi Puudožisse.
Venemaa on suur riik. Seda enam tuleb siin evangeeliumi kuulutada.
Piiblistki, Vanast Testamendist võib lugeda ebatervest kartusest.
Iisraeli esimene kuningas oli Saul, kelle Jumal oli valinud.
Ta pidi kuuletuma Jumala sõnale. See oli kuningaks olemise tingimusi.
Oli olukord, kus Iisraeli rahvas oli Sauliga ja läks rahutuks.
Saul hakkas kartma inimesi rohkem kui Jumala käsku.
Ta hakkas tegutsema omapäi, Jumala käsule vastu.
Ta jäi ilma ka troonist, kui hakkas inimesi Jumalast rohkem kartma.
See on minu arvates hea näide ebatervest kartusest.
Peame kuulama Jumalat. Me ei pea kartma inimesi.
Jumal hoolitseb meie eest.
Meie südames on korraldada evangeelseid suurüritusi.
Inimestega vesteldes tuleb sageli esile see,
et kartus on elus suureks takistuseks.
Kartus eri kujul. Ka muretsemine on kartus.
Mõeldakse, mis juhtub, kui homme pole leiba laual või pole enam tööd.
Elus on palju, mis tekitab kartust.
Kuid on olemas ka hea kartus, ja see on jumalakartus.
See on Piiblis ja täna saame seda koos vaadata.
Jumalakartusega seoses
sain väga hea õppetunni omaenda tütrelt.
Elasime Pohjanmaal. Oli varasuvi.
Läksime järve äärde ning mu väike tütar läks ujuma.
Vesi oli veel nii jahe, et ma ise ei tahtnud minna. Ootasin kaldal.
Tütar kutsus: "Issi, tule ka ujuma."
"Ei, issi ei tule. Vesi on liiga külm."
Tütar vastas: "Tule ikka. Jeesus on andnud sulle julge südame."
Mõtlesin küsida: "Kes sulle ütles, et issil on julge süda?
Äkki issi süda pole julge."
Siis ütles tüdruk nii:
"Issi, sa oled ise öelnud, et kui inimene võtab Jeesuse südamesse,
siis Jeesus annab uue, julge südame.
Sina, issi, oled Jeesuse südamesse võtnud ja sul on uus julge süda."
See oli nii tabavalt öeldud. Just seda evangeelium ongi.
Ei jäänud üle muud kui vette viskuda.
Vaat nii targad olid tolle väikese tüdruku sõnad.
Piiblis ütleb meile 2. Timoteose kiri 1:7:
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Mind rõõmustab mõte,
et Jumal tahab anda meile väe, armastuse ja mõistlikkuse vaimu.
Rooma kiri lisab sellele juurde.
Roomlastele 8:15.
"Sest te ei ole saanud orjuse vaimu,
et peaksite jälle kartma,
vaid te olete saanud lapseõiguse Vaimu,
kelles me hüüame: "Abba! Isa!""
Jumal ei ole andnud meile orjuse vaimu,
mis meid millegi orjuses hoiab
ja mis hoidis meid patu ja saatana orjuses.
Saatan, hingevaenlane, on päris.
Kuigi on palju arvamusi selle kohta, et kurjus ei ole isik.
Piibel aga ütleb, et on olemas hingevaenlane.
Saatan on tegelik ja tema on see, kes seda paha tekitab.
Tema paneb patu ja kartuse inimese südamesse.
Inimene on kartnud pattulangemisest peale.
Kui Aadam ja Eeva olid paradiisis pattu teinud, varjasid nad end.
Kui Jumal tuli neid otsima, siis nad häbenesid ja kartsid.
Hirm tuli inimese ellu patu pärast.
Jeesus aga tuli,
et hävitada patu vägi ja tuua inimeste ellu uus vägi.
Et ei peaks elama hirmus.
Piiblit uurides leiame palju kohti, kus räägitakse hirmust.
Seal räägitakse jumalakartusest ja hirmude võitmisest.
Jumal ütleb Joosualegi palju kordi,
et ole vahva ja tugev, liigu edasi ning võta enesele tõotatud maa.
Siin on kartusel kaks külge:
see on edasi liikumine ja Jumala kartmine.
Õpetussõnades öeldakse...
Õpetussõnad 1:7.
"Issanda kartus on tunnetuse algus..."
3. Moosese raamatu 25:17 ütleb nii:
"...vaid kartku oma Jumalat,
sest mina olen Issand, teie Jumal!"
Piiblis õhutatakse meid Jumalat kartma.
Niisamuti kirjutab Johannes, et "armastuses ei ole kartust".
Need ei saa olla üks ja sama.
Jumalakartuses ei ole hirmu ega rusutust.
Selles on austus Jumala vastu, teadmine, kes Jumal on.
Iisraelis teatakse jutustada lugu, mis aitab meil jumalakartust mõista.
Iisraelis oli mees, kes kartis koeri.
Kui ta sisenes mõnesse külla ja kuulis koerte haukumist,
siis ta pööras jalamaid ringi ning läks teist teed.
Ta vältis koeri hirmust.
Ükskord, kui tema külla minnes hakkasid koerad haukuma,
pööras ta ringi nagu ikka.
Kui ta oli natuke teed kõndinud, hüppas metsatukast välja hunt.
Sõbrake ehmus nii ära, et tõttas tulistjalu tagasi külla.
Ta jooksis haukuvates koertest mööda ega kartnud neid enam.
Tekib küsimus, mis selle mehega küll juhtus.
Suurem hirm peletas väiksema hirmu minema.
Sama põhimõte on ka Piiblis.
Kui kardame ja austame Jumalat,
siis see tõrjub välja hirmu inimeste ees, surmakartuse,
hirmu vaenlase väe, saatana ees.
Kogu siin ilmas oleva kartuse, sest Jumal on suurem.
Ja kui me näeme Jumala suurust, tunneme aukartust.
Jumal on ju kõiksuse looja,
Ta on rajanud kõik, loonud minu ja sinu.
Meil tekib austus Jumala vastu.
See austus peletab eemale kogu kartuse.
Siin leidub selle kohta üks hea näide.
Taanieli raamatus on juttu kolmest mehest.
Sadrakist, Meesakist ja Abednegost.
Nad sattusid kuningriigis silmitsi hirmuäratavate asjadega.
Kuningas Nebukadnetsar lasi püstitada kuldkuju
ning käskis kõigil seda kummardada.
Mehed ei teinud seda. Kuningas vihastas ja pani nad fakti ette.
Ta lubas heita nad ahju, kui nad kuju ei kummarda.
Mõelda, kui väga maa poliitiline võim,
kuningas, inimesed ja kõik muu neid survestasid,
öeldes, et kui nad kummardavad, on asi unustatud.
Nad pidid järele mõtlema, kumba karta rohkem.
Kuningat ja ühiskonda või Jumalat.
Näeme siin suurt võitu.
Mehed mõistsid, kes Jumal on.
Et kui nad kummardavad ebajumalat ja ütlevad usust lahti,
ootab neid põrgu.
Et nii nad ei võida.
Kui nad aga jäävad Jumala külge ja tapetaksegi, lähevad nad taevasse.
Neil oli jumalakartlik meel.
Nad mõistsid, et annavad Jumalale oma elu eest vastust.
Et ei tasu janditada, proovida Jumalat ninapidi vedada. Tuleb olla julge.
"Jumal on meile öelnud, et läheksime usus edasi,
ja Ta on meiega ka seesuguses lohutus olukorras."
Nad ei andnud alla ja nad said hirmust võitu.
Ja Taaneli lugu - väga hea lugu.
Mäletan, kui lugesin seda lastepiiblist.
Mäletan veel neid pilte, kus Taaniel visatakse lõvide auku.
Tema peal oli sama surve.
Terve ühiskond survestas teda,
et ta ei teeniks Jumalat.
Oli teatud periood, kui pidi teenima ainult kuningat.
Taaniel ei kuuletunud.
Ta läks ülakambrisse, avas aknad ja palvetas.
Ametnikud võtsid Taanieli kinni ja heitsid lõvide auku.
See oli koht, kus Taanielgi pidi mõtlema, kumba karta rohkem.
Kas ühiskonda, ametnikke ja surmaotsust või Jumalat.
Taaniel valis Jumala austamise tee.
Ta valis jumalakartlikkuse tee.
Ta ei alistunud inimeste kartusele.
Ainuke tee vabadusse.
Kui meil ei ole täielikku jumalakartust,
siis me kardame inimesi ja nende survet, olukordi.
Kui meie südames on jumalakartus, siis kaob kõik muu kartus
ja me võime olla tõeliselt vabad.
Jeesus küsib Markuse evangeeliumis
4. peatükis ja 40.-41. salmis,
et miks jüngrid nii arad on.
Oli kange torm ning samal ajal Jeesus magas.
Kui jüngrid Ta üles äratasid,
siis Jeesus küsis: "Miks te olete nii arad?"
Jeesus tõusis ja vaigistas tuule
ning Piiblis öeldakse, et nad hakkasid Jeesust kartma
ja mõtlesid, kes Ta küll on, et isegi tuul raugeb.
Neil oli õige asja kartus.
Nad ei kartnud enam olukorda.
Jumalakartus tõrjus välja muu kartuse.
Nii juhtub ka sinu elus, kui vaatad Jeesusele.
See tõrjub eemale kõik teised hirmud ja teeb su vabaks.
"Armastuses ei ole kartust,
vaid täiuslik armastus ajab kartuse välja." (1. Jh. 4:18)
Maailmas on palju hirmu.
Hirm erinevate asjade ees on kerge tekkima.
Noorena olin ka mina arglik ja kartsin paljusid asju.
Kartsin tulevikku.
Kartsin paljusid asju.
Hirm lämmatab ja piirab elu.
Sa ei ole vaba, kui sa kardad.
Aga Jeesus tahab anda meile vabaduse.
On olemas ka hea kartus, jumalakartus.
Piiblis on öeldud, et "Issanda kartus on tarkuse algus".
Kui olen Jumalat tundma õppinud,
on Ta tasapisi need hirmud võtnud.
Ta on andnud vabaduse.
Jumala vabadus on tõeliselt vägev.
Oleme praegu Venemaal.
Siingi on palju, mida võiks karta.
Kui oleme Jumalas ja kardame Teda,
mitte inimesi või olukordi, oleme vabad.
Isegi kui ümbritsev on hirmutav,
võime olla sisimas vabad, kui kardame Jumalat.
Sest Jumal on kõigest suurem.
Kui me austame ja kardame Jumalat, ei pea me kartma midagi muud.
Jumal on lubanud, et kui otsime esmalt Teda,
austame ja kardame Teda, kuuletume Talle,
siis Ta vaatab meie järele.
Ta annab kõik vajaliku. Ei pea kartma, et millestki jääb puudu.
Isegi keerulises olukorras ei pea kartma.
Jumalakartusest piisab.
See on parim võimalik kartus.
Olen õnnelik, et olen saanud vahetada oma kartused jumalakartuse vastu.
Rahu! Mina olen Safari Akili.
Mul on hea meel siin olla.
Olen esimest korda Soomes.
See on ime ja rohkematki - see on Jumala tõotus.
Aastal 1998 ütles Jumal,
et lähen erinevatesse paikadesse evangeeliumi kuulutama.
Olen pärit Kongost.
Pagesin Ugandasse.
Põgenikuna.
Praegu elan Norras ning olen sealt tulnud Soomet külastama.
Tea seda, et Jumal ei valeta.
Mida Ta ütleb, seda Ta teeb.
Jumal ütles, et lähen evangeeliumi kuulutama.
Ja nagu ütlesin, olen tulnud siia Aafrikast.
Tulnud Kongost ja Ugandast põgenikuna. Ja nüüd elan Norras.
Ja praegu olen Soomes.
Tahan sind õhutada.
Usu Jumalasse, sest Ta ei valeta.
Kui Ta on lubanud, siis Ta peab oma sõna.
Kui Ta on lubanud midagi teha, siis Ta ka teeb.
Kutsun sind ühes meiega inimestele evangeeliumi viima.
Kuulutame inimrühmadele, kelle juures pole käidud.
Põgenikele, pügmeedele.
Ja tead mis? Piiblis öeldakse, et peame nende juurde minema.
Kuna "usk tuleb kuulutusest", Jumala Sõna kuulmisest.
Peame nendega kontakti saama,
neid õpetama ja kuulutama neile evangeeliumi.
Ainult nii kuulevad nad Jumalast.
Piibli Rooma kirjas küsitakse, kuidas nad saaksid kuulda ja uskuda,
kui keegi ei lähe nende juurde ega kuuluta neile.
Löö kaasa Gospel Firsti ja He Is Like Me organisatsiooni töös,
et pääseksime nendeni, kelle juures pole käidud.
Nad vajavad meid. Lähme ja jagame neile rohkelt lootust.
Jumala Sõnas on ainus lootus.
Jeesus ütles, et oleme maailma valgus.
Ja Jumala Sõna on valgus.
Peame minema ja evangeeliumi kuulutama.
Piibli Markuse evangeeliumis öeldakse, et Jeesus käis külast külla.
Külast külla.
Peame käima külast külla, kohast kohta, linnast linna.
Et nendeni jõuda ja edastada neile lootuse sõnumit.
Pügmeed on meie vennad, põgenikud on meie vennad.
Nad on nagu meiegi. Me oleme üks.
Me vajame neid. Jumal armastab neid.
Peame nendeni jõudma, nendega rääkima.
Peame neid julgustama, näitama neile Jumala armastust.
Mitte ainult jutlustamise, vaid ka tegudega.
Näita neile, et Jumal armastab neid. Räägi neile.
Sinagi saad aidata.
Kui sa pole ise valmis minema, saada mõni misjonär.
Löö kaasa Gospel Firsti Soome töös
või ole abiks He Is Like Me organisatsioonile.
Kui sa ise pole valmis, saada keegi enda eest.
Gospel First võib sinu eest minna.
Toeta neid, palveta nendega.
Rahaline toetus, palve - sellest on abi.
Me peame maailma muutma.
Koos saame sellega hakkama.
Ole õnnistatud. Loodame sinust veel kuulda.
Ja loodame, et su palve on viljakas.
Rahu!
Tere, sõbrad. Korraldame evangeelset suurüritust,
mis toimub Ghana piiri lähedal.
See leiab aset Aafrikas Ugandas
Kamwenge maakonnas põgenikelaagris.
Põgenikud on paljust läbi läinud.
Seal on naised, kes on palju kannatanud.
Vägistamised, tapmised... Nad vajavad lootust.
Me suudame seda. Ühine meiega palves, toeta meid rahaliselt.
Vajame sinu tuge.
On tuhandeid põgenikke, keda saame praegu aidata.
Me ei tea, kus nad on aastate pärast.
Aga teame, kus nad on praegu.
Seetõttu peame kuulutama neile evangeeliumi praegu.
Usume, et Jumalaga saame neid üha rohkem aidata.
Põgenikud vajavad lootust.
Palveta nende eest, ole nendele toeks ja saada meid nende juurde.
Ja ühine Gospel Firsti ridadega. Seal näidatakse sulle teed.
Aamen. - Rahu!
Halleluuja.
Jumal on hea.
"Ja Jeesus ütles neile:
"... kuulutage evangeeliumi kogu loodule!"" (Mk 16:15)
Psalm 23:4 ütleb:
"Ka kui ma kõnniksin pimedas orus,
ei karda ma kurja, sest sina oled minuga;
su karjasekepp ja su sau, need trööstivad mind."
See on hea, tuntud ja trööstiv salm.
Siit näeme, et isegi kui surm on lähedal...
Kui hirm on ääretult suur.
Näiteks siis, kui olukord tundub täiesti võimatu.
Siis on Jumal lähedal, Ta võtab meil käest kinni,
Ta tahab meid aidata ja edasi viia.
Kui me kardame ja rajame enda ümber seina,
siis on raske edasi minna ja keskenduda teistele.
Meie tähelepanu on kerge minema hirmu peale.
Näeme ainult seda.
Sellisel juhul on raske näha, mis ootab mäe teisel pool.
Mis oleks, kui prooviks selle olukorra pealt oma pilgu lahti kiskuda
ja vaadata Jumalale?
Suure Jumala peale,
kes on täis armastust ja tahab meie järele vaadata.
Kui vaadata Jeesuse peale,
siis annab Ta kindluse, usalduse ja armastuse.
Et seeläbi võita kogu kartus.
Kui meil on nii-öelda hea kartus, jumalakartus,
austame Jumalat ja hoiame Ta ligi, siis muu hirm põgeneb.
On imeline mõista - olen seda ka oma elus mõistnud -,
et isegi kui olukord tundub väga halb, nagu võib-olla sinulgi...
Olgu olukord kui halb tahes, Jumal saab kõike teha.
Jumal saab võita kõik. Sa ei oska ettegi kujutada.
Talle pole miski võimatu.
Võid praegu tunda, et oled patu orjuses
või muul moel pimedas orus,
ega näe väljapääsu.
Meenuta, et Jeesus on valgus.
See on nagu väike leek, mis pimedas erendab.
Lase sel leegil valgust anda.
Jumal näitab sulle trepiastmeid, mida mööda astuda kõrgemale.
Kui loodame Jumala peale kogu südamest,
siis mõistame, et Jumal võib kõneleda meiega sisetunde kaudu.
Püha Vaimu kaudu.
Ta annab märku, kui meil tuleb meelt parandada.
Just siis ongi hea aeg seda teha,
sest kui me pöördume patust ja parandame meelt,
seletab meie silm paremini, me näeme Jumala valgust.
Me näeme Jumala eesmärki
ning Tema sõnum paistab meile üha eredamalt.
Sedakaudu näeme, kuidas Ta saab meid aidata.
Mõistame, et Tema armastus ja Tema usaldamine kannavad.
Tahan sulle täna öelda, et need kannavad.
Usu Jumalat ja karda Teda, sest Ta armastab sind.
Austa Teda, las su elul olla hea eesmärk.
Ära anna alla, valgus paistab.
Ole õnnistatud.
Vaatasid saadet "Evangeelium esmalt".
Teemaks oli jumalakartus.
Jumalakartus tõrjub tõepoolest eemale kõik muud kartused.
Meil peaks olema Jumalaga selline suhe.
Suhe, kus me mõistame, kes Jumal on.
Et Ta on suur, üle kõigi võimude.
Jeesus suri ristil, et kukutada kõik teised võimud ja valitsused
ning kõik, mis siin maailmas on. Hingevaenlase väed.
Et me võiks elada.
Kui näeme Jeesust, nagu Ta on,
põgeneb kogu hirm, või mis?
Tahame kuulutada evangeeliumi ja teha misjonitööd,
et inimesed kuuleksid Jeesusest.
Kui soovid, võid meid selles ettevõtmises aidata,
sest tööd on palju, töötegijaid aga vähe. Nii öeldakse Piiblis.
Viime ühekoos evangeeliumi kõikjale maailma.
Vabadus ja pääste, mille me saame, on üks vägev asi.
Tahame tegutseda ja oleme ka tegutsenud.
Kui soovid teada, mida oleme teinud ja miks,
siis külasta meie kodulehte aadressil www.g1international.fi.
Meil on ka Facebooki leht nimega Gospel First.
Instagramis oleme nimega gospel.first.
Meil on ka värske YouTube'i kanal,
kuhu oleme pannud õpetusvideoid, videoid misjonipõllult ja palju muud.
Heida kindlasti pilk peale.
Saate lõpetuseks palvetame.
Kas tead, Jumala armastus ajab välja kogu hirmu.
Kui sa pole Jeesust oma südamesse vastu võtnud, siis nüüd on õige hetk.
Hirm, mis su südames on, kaob,
kui Jumal puudutab su südant ja täidab selle Püha Vaimu armastusega.
Kallis Jeesus, palvetan nende inimeste pärast, kes meid vaatavad.
Las su vägi tulla nende ellu ja südamesse nii,
et hirm kaob.
Kui on keegi, kes pole usklik, siis ilmuta end praegu,
las Püha Vaim tõmbab teda,
et see inimene võiks astuda pimedusest valgusse.
Surma piirimaalt ellu.
Jeesus, Sina oled mu elu. Anna elu ka meie vaatajatele.
Aita meid, et meis oleks jumalakartus.
Et kõik muud kartused lahkuks ja me võiks elada Sinu elu.
Anna meile armu ja arusaamist, et julgeksime enne surma elada.
Issand, las kogu hirm meie südames kuivetuda.
Vala sinna elavat vett, oma armastust.
Aitäh, Jeesus, et Sa sel viisil meie elus liigud.
Mitte korra, vaid päevast päeva.
Sa liigud ka tänasel päeval.
Kui palvetame Sinu nimel, siis nii sünnib.
Tahame sind kogu südamest õnnistada. Aamen.
Tere! Mina olen Serena.
Tahan rääkida sulle ühest mulle olulisest asjast.
Teadmine, et Jumal on olemas
ja et Ta päästab,
on pööranud mu elu ümber.
See suur muutus on toonud endaga kaasa rõõmu ja vabaduse.
Inimesed peavad kuulma, et Jeesus valitseb,
Jumal on olemas ja Jeesus on lahendus.
Nüüdsel ajal on meie kasutuses meedia,
mille kaudu viia evangeeliumi otse inimeste kodudesse.
TV7 on võtnud selle oma ülesandeks.
Tahan, et sa teaksid,
kui tähtis on täita oma osa ja toetada seesugust tööd.
Kui oled valmis toetama Taevas TV7-t,
helista numbrile 900 1770.
See on üks võimalusi meid aidata.
Kõne hind on 10 eurot.
See on küll väike asi, aga sellest on ääretult suur abi.
Ole ka sina osa suurest ja meile kõigile olulisest misjonitööst.
Ole õnnistatud!
Tõlge: Karin Reisko